CELEX: 62013TN0113
Language: fi
Date: 2013-02-22 00:00:00
Title: Asia T-113/13 P: Valitus, jonka Kris Van Neyghem on tehnyt 22.2.2013 virkamiestuomioistuimen asiassa F-77/11, Van Neyghem v. neuvosto, 12.12.2012 antamasta tuomiosta

25.5.2013   
            
            
               FI
            
            
               Euroopan unionin virallinen lehti
            
            
               C 147/19
            
         Valitus, jonka Kris Van Neyghem on tehnyt 22.2.2013 virkamiestuomioistuimen asiassa F-77/11, Van Neyghem v. neuvosto, 12.12.2012 antamasta tuomiosta
   (Asia T-113/13 P)
   2013/C 147/34
   Oikeudenkäyntikieli: ranska
   
      Asianosaiset
   
   
      Valittaja: Kris Van Neyghem (Tienen, Belgia) (edustaja: asianajaja M. Velardo)
   
      Muu osapuoli: Euroopan unionin neuvosto
   
      Vaatimukset
   
   Valittaja vaatii unionin yleistä tuomioistuinta
   
               —
            
            
               kumoamaan asiassa F-77/11, Kris Van Neyghem vastaan neuvosto, annetun tuomion
            
         
               —
            
            
               kumoamaan 1.10.2010 tehdyn päätöksen, jolla kieltäydyttiin ylentämästä valittajaa ja hyväksymästä vahingonkorvausvaatimuksia
            
         
               —
            
            
               tarvittaessa palauttamaan asian virkamiestuomioistuimen käsiteltäväksi tuomion antamista varten
            
         
               —
            
            
               velvoittamaan valittajan vastapuolen korvaamaan oikeudenkäyntikulut, mukaan lukien kaikki ensimmäisessä oikeusasteessa aiheutuneet oikeudenkäyntikulut.
            
         
      Oikeudelliset perusteet ja pääasialliset perustelut
   
   Valituksensa tueksi valittaja vetoaa kahteen valitusperusteeseen.
   
               1)
            
            
               Ensimmäinen valitusperuste, joka perustuu oikeudelliseen virheeseen ja perusteluvelvollisuuden laiminlyömiseen, sillä virkamiestuomioistuin katsoi, että päätös, jolla kieltäydyttiin ylentämästä asianomaista henkilöä, voitiin perustella siinä vaiheessa, kun valitukseen vastattiin, vaikka perustelut olisi pitänyt esittää jo ylentämättä jättämisestä tehdyssä päätöksessä, koska kyseinen päätös oli tehty SEUT 266 artiklan nojalla virkamiestuomioistuimen asiassa F-53/08, Bouillez ym. vastaan neuvosto, 5.5.2010 antaman tuomion (ei vielä julkaistu oikeustapauskokoelmassa) täytäntöön panemiseksi eikä Euroopan unionin virkamiehiin sovellettavien henkilöstösääntöjen 45 artiklan nojalla.
            
         
               2)
            
            
               Toinen valitusperuste, joka perustuu oikeudelliseen virheeseen ja SEUT 266 artiklan ja sitä koskevan oikeuskäytännön noudattamatta jättämiseen, sillä virkamiestuomioistuin ei perustanut toteamustaan siitä, oliko sen asiassa F-53/08 antama tuomio pantu täytäntöön asianmukaisesti, kyseisen tuomion tuomiolauselmaan eikä perusteluihin.